19 अगस्त 2018 को जैसलमेर स्थित पोकरण फायरिंग रेंज में स्वदेशी एंटी टैंक मिसाइल “हेलिना” के अपग्रेड वर्जन का सफल परीक्षण किया गया। 5-8 किलोमीटर की मारक क्षमता के साथ यह मिसाइल लड़ाकू हेलीकॉप्टर से भी दागी जा सकती है। इस मिसाइल को फायर एंड फाॅरगेट (दागो और भूल जाओ) का दर्जा प्राप्त है। हमें ध्यान देना चाहिए कि भारत में निर्मित नाग मिसाइल मुख्यता चार श्रेणियों में विभाजित है, जिनमें “नेमिका” जंगी जहाज से और “हेलिना” हेलिकॉप्टर से दागी जा सकती है यह मिसाइल देश की एकमात्र मिसाइल निर्माता भारत डायनामिक्स लिमिटेड द्वारा विकसित की गई है।